**Jauns konkurss “Remigrācijas atbalsta pasākums – uzņēmējdarbības atbalsts”**

Finansējuma avots: VARAM, administrē – Rīgas plānošanas reģions (RPR), īsteno - Pierīgas pašvaldības.

Mērķis: atbalsts uzņēmumiem, kas rada jaunas darba vietas remigrantiem un/vai jaunizveidotiem remigrantu uzņēmumiem.

**Lai pašvaldība varētu pretendēt**:

* Jābūt struktūrvienībai vai speciālistam, kas organizēs konkursu;
* Jāizstrādā atbalsta piešķiršanas Nolikums, jāsaskaņo ar Finanšu ministriju (komercdarbības atbalsts);
* Jāparedz pašvaldības līdzfinansējums – vismaz 0.5 reizes no valsts budžeta finansējuma (maksimāla summa vienai pašvaldībai – 80 000).

**Sasniedzamie rezultāti (vismaz viens no):**

* Nodrošina vismaz 1 remigranta dibināta uzņēmuma izveidi – līdz 8000 eur valsts budžeta finansējuma;
* Nodrošina vismaz 1 darbavietas izveidi remigrantam – līdz 8000 euro valsts budžeta finansējuma (atkarībā no uzņēmuma lieluma – 1, 2 vai 5, jānodrošina vismaz vidējo algu);
* Piesaistīts privātais līdzfinansējums vismaz tādā pašā apjomā, kā piešķirtais grants.

**Laika grafiks:**

* Pašvaldības pieteikums RPR – 02.10 – 30.10.2023
* RPR veic atlasi – līdz 15.11.2023
* Līgums ar RPR – līdz 30.11.2023
* Finansējums pieejams - no 02.01.2024

**Piemērs:** Lai piešķirtu atbalstu vienas darba vietas izveidei (max 8000 euro) būtu jāparedz līdz 4000 euro līdzfinansējums no pašvaldības budžeta, kā arī jāuzliek par pienākumu atbalsta saņēmējam nodrošināt paša finansējumu vismaz 12 000 euro.

**Informācija**: Saskaņā ar RPR remigrācijas koordinatora sniegto informāciju no Ādažu novada pēc informatīva atbalsta ir vērsušās 13 ģimenes, kopumā atbalsts sniegts 54 personām - 31 pilngadīgas, 23 bērni.

**Iespēja apvienot RPR finansējumu no konkursa “Remigrācijas atbalsta pasākums – uzņēmējdarbības atbalsts” ar esošo Ādažu novada jauno uzņēmēju atbalsta konkursu.**

**Pašreizējā situācija:**

* Ādažu novada jauno uzņēmēju atbalsta konkursa Nolikums tiek saskaņots un apstiprināts katru gadu
* Atbalsta summas:

|  |  |  |
| --- | --- | --- |
| **Gads** | **Summa** | **Piešķirts** |
| 2023 | 4000 eur, max 2000 vienam projektam | 2000 eur, 1 projekts |
| 2022 | 4000 eur, max 2000 vienam projektam | 3888 eur, 2 projekti |
| 2021 | 4000 eur, 1.v- 2000 eur, 2.v. - 1200 eur, 3.v. – 800 eur | 2000 eur, 1 projekts |
| 2020 | 4000 eur, 1.v- 2000 eur, 2.v. - 1200 eur, 3.v. – 800 eur | 1936 eur, 1 projekts |
| 2019 | 4000 eur, 1.v- 2000 eur, 2.v. - 1000 eur, 3.v. – 1000 eur | 1790 eur, 1 projekts |
| 2018 | 4000 eur, 1.v- 2000 eur, 2.v. - 1000 eur, 3.v. – 1000 eur | 3000 eur, 2 projekti |
| 2017 | 4000 eur, 1.v- 2000 eur, 2.v. - 1000 eur, 3.v. – 1000 eur | 1948 eur, 1 projekts |
| 2016 | 4000 eur, 1.v- 2000 eur, 2.v. - 1000 eur, 3.v. – 1000 eur | 3000 eur, 2 projekti |

Kopš 2020 g. papildus 1 punkts vērtēšanā, ja pretendents ir remigrants, bet nav bijis neviens tāds pretendents.

**Citos novados**

* **“**Esi uzņēmējs Ludzas novadā” - kopējais konkursa pieejamais finansējums ir 50 000 EUR, viena projekta minimālā summa ir 1000 EUR un maksimālā - EUR 10 000. Projekta iesniedzējam jānodrošina līdzfinansējums ne mazāk kā 20% apmērā no projekta kopējās attiecināmās summas.
* SEB bankas grantu programma “Iedvesma” – programmā piedalās Pierīgas novadi (Jūrmala, Ķekava, Mārupe, Olaine, Sigulda, Ropaži) izņemot Salaspili un Ādažus, katrs novads piešķir grantu 10 000 euro apmērā uzņēmumam, kas uzsāk darbību attiecīgā novada teritorijā.
* Atbalsts komercdarbības uzsākšanai Limbažu novadā - uzvarētājam pieejamā pašvaldības atbalsta summa ir līdz 5000 EUR.

**Priekšlikums:**

**Palielināt Ādažu novada jauno uzņēmēju atbalsta konkursam kopējo finansējumu sākot ar 2024.gadu 9000 eur gadā, vienam projektam maksimāli piešķiramo summu – 3000 eur.**

**Attīstības un projektu nodaļai sagatavot pieteikumu RPR konkursā “Remigrācijas atbalsta pasākums – uzņēmējdarbības atbalsts” paredzot remigrantu atbalsta pasākumu nosacījumu integrēšanu esošā konkursa Nolikumā un pieteikties uz RPR finansējumu kopumā 54 000 eur: 2024.g. – 18 000 eur, 2025.g. – 18 000 eur, 2026.g. – 18 000 eur, kam būtu nepieciešams pašvaldības līdzfinansējums konkursa nodrošināšanai 27 000 eur: 2024.g. – 9000 eur, 2025.g. – 9000 eur un 2026.g. – 9000 eur.**

**Nolikumā paredzēt priekšroku remigrantu iesniegtajiem projektiem, kurus vērtētu vispirms. Tas dotu iespēju atbalstīt vismaz 3 uzvarētājus ar 6000 eur valsts finansējuma + 3000 eur pašvaldības līdzfinansējumu. Gadījumā, ja nebūtu pretendentu, kas ir remigranti, tad vismaz 3 Ādažu novada iedzīvotājus ar 3000 eur pašvaldības līdzfinansējumu. Saskaņā ar RPR konkursa nolikumu, ja nepiesakās neviens pretendents, tad konkursu var izsludināt atkārtoti tā paša gada ietvaros, ja arī tad nav pretendentu – valsts budžeta finansējums tiek atmaksāts valsts budžetā.**